# Арекипа

### от Уикипедия, свободната енциклопедия

  Вижте пояснителната страница за други значения на Арекипа.

Координати: 16°24′S 71°32′W

Пласа де Армас, Арекипа
Разположение на Арекипа в Перу

Арекѝпа (на испански Arequipa) е град в Южно Перу, център на едноименен регион и провинция. Разположен е на 2 380 m надморска височина в подножието на вулкана Ел Мисти в Андите. Населението на града е около 860 000 души (2002), което го прави втори по големина в страната.

## [редактиране] История

Археологически находки показват, че плодородната долина, в която се намира Арекипа, е заселена още през 6 хилядолетие пр.н.е. През 15 век областта, която е обитавана от народността аймара, е завладяна от инките и се превръща във важен производетил на селскостопански стоки в тяхната империя. Самият град Арекипа е основан на 15 август 1540 от Гарси Мануел де Карбахал, пратеник на испанския конкистадор Франсиско Писаро. Година по-късно император Карл V дава на селището статут на град и му дава герба, използван и в наши дни. През следващите няколко века градът има най-голям дял на испанско население в цяло Перу и до днес са запазени много паметници на колониалната архитектура.

По време на войните за независимост в началото на 19 век Арекипа е важен център на националистите. Градът остава относително изолиран до 1870, когато построяването на Южната железница го свързва с Такна и тихоокеанските пристанища. По време на Тихоокеанската война (1879-1883) е основен център на операциите на перуанската армия. През 30-те години на 20 век градът е свързан и с Панамериканската магистрала, което помага за утвърждаването му като основен търговски център в Южно Перу.

## [редактиране] Други

- В града има два големи университета - държавният Национален университет Сан Агустин и частният Католически университет Санта Мария.
- Историческият център на града е обявен за обект на световното наследство на ЮНЕСКО.
- Арекипа е тежко засегнат от земетресения през 1868 и 2001 (7,9 по скалата на Рихтер).
- В Арекипа е роден писателят Марио Варгас Льоса (р. 1936).
- През 1899 чрез фотографии, направени в Арекипа, е открит Феба, първият спътник открит по фотографския метод.

## [редактиране] Източници

| Тази статия частично или изцяло, представлява превод на статията „Arequipa“ в Уикипедия на английски. Оригиналната статия, както и този превод, са защитени от Лиценза за свободна документация на ГНУ. Прегледайте историята на редакциите на оригиналната статия, за да видите списъка на съавторите.

## [редактиране] Външни препратки

- Официален сайт

Взето от „http://bg.wikipedia.org../../../%D0%B0/%D1%80/%D0%B5/%D0%90%D1%80%D0%B5%D0%BA%D0%B8%D0%BF%D0%B0.html“.

Категории: Градове в Перу

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Esperanto
- Español
- Eesti
- Suomi
- Français
- עברית
- Bahasa Indonesia
- 日本語
- Latina
- Lietuvių
- Latviešu
- Nederlands
- Polski
- Português
- Runa Simi
- Svenska